ปี"55 ซื้อขายกระจุกตัวในหุ้นเล็ก-กลางหุ้นราคาต่ำกว่า 1 บาท ลดเหลือ 47 ตัว
&#8220;ชนิตร ชาญชัยณรงค์&#8221; รองผู้จัดการ หัวหน้าสายงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย และผู้จัดการตลาดหลักทรัพย์เอ็มเอไอ (mai) เจาะลึกการซื้อขายหุ้นในปี 2555 ที่ผ่านมา พบว่า หุ้นขนาดเล็กได้รับความสนใจมาก หากไม่รวมหุ้นไอพีโอ หุ้นที่อยู่นอกดัชนี 100 (NonSET 100) มีการซื้อขายรวม 942,240 ล้านบาท เติบโต 98.10% จากปีก่อนหน้า ส่วนหุ้นที่อยู่ในตลาดหลักทรัพย์เอ็มเอไอ มูลค่าการซื้อขายเติบโต 43.76%
11 ม.ค. 2556

“ชนิตร ชาญชัยณรงค์” รองผู้จัดการ หัวหน้าสายงานผู้ออกหลักทรัพย์และบริษัทจดทะเบียน ตลาดหลักทรัพย์แห่งประเทศไทย และผู้จัดการตลาดหลักทรัพย์เอ็มเอไอ (mai) เจาะลึกการซื้อขายหุ้นในปี 2555 ที่ผ่านมา พบว่า หุ้นขนาดเล็กได้รับความสนใจมาก หากไม่รวมหุ้นไอพีโอ หุ้นที่อยู่นอกดัชนี 100 (NonSET 100) มีการซื้อขายรวม 942,240 ล้านบาท เติบโต 98.10% จากปีก่อนหน้า ส่วนหุ้นที่อยู่ในตลาดหลักทรัพย์เอ็มเอไอ มูลค่าการซื้อขายเติบโต 43.76%
ส่วนหุ้นในกลุ่มดัชนี 50 (SET 50) มูลค่าซื้อขายหุ้นกระจุกตัวลดลง อยู่ประมาณ 65% จากแต่ก่อนไม่ต่ำกว่า 70% ของมูลค่าซื้อขายทั้งหมด เงินลงทุนกระจายเข้าสู่หุ้น NonSET 50 มากขึ้น โดยเฉพาะหุ้นเล็กในกลุ่ม NonSET 100 และ mai 
ปี 2555 สัดส่วนการซื้อขายหุ้นกลุ่ม NonSET 100 และ mai อยู่ที่ 18.12% และ 3.78% ของยอดรวม สูงสุดรอบ 5 ปี โดยเฉพาะในเดือน ธ.ค. การซื้อขายหุ้นของสองกลุ่มนี้มีสัดส่วนสูงถึง 32.20% (NonSET 100 24.40% และ mai 7.80%) หรือประมาณ 1 ใน 3 ของยอดการซื้อขายรวม
ด้านมูลค่าการซื้อขายรายหลักทรัพย์ปี 2555 พบหุ้นกว่า 46% ในกลุ่ม NonSET 100 และ mai มีมูลค่าซื้อขายปี 2555 โตจากปี 2554 เกิน 100% ขณะที่หุ้นขนาดใหญ่ (SET 50) และหุ้นขนาดกลาง (SET 51100) มีสัดส่วนอยู่ที่ 1618%
ด้านการเคลื่อนไหวของราคาหุ้นปี 2555 หุ้น mai มีราคาเพิ่มขึ้นโดยเฉลี่ยสูงสุดที่ 74.90% ตามด้วยหุ้นกลุ่ม SET 51100 64.66% NonSET 100 56.96% และ SET 50 42.02% ตามลำดับ ถ้ารวมหุ้นเล็กเข้าด้วยกัน (NonSET 100 และ mai) จะมีราคาเพิ่มขึ้นโดยเฉลี่ย 59.86% สูงกว่าหุ้นขนาดใหญ่ (SET 50) และใกล้เคียงกับหุ้นขนาดกลาง (SET 51100) 
ส่วนหุ้นราคาต่ำกว่า 1 บาท สิ้นปี 2555 มีจำนวน 47 หลักทรัพย์ ลดลงจากปี 2554 ที่ 77 หลักทรัพย์ หรือลดลง 38.96% จำนวนที่ลดลงส่วนใหญ่เกิดจากหุ้นเล็กที่ราคาต่ำกว่า 1 บาท มีจำนวนลดลง นอกจากนี้ในปี 2555 ยังพบหุ้น 152 หลักทรัพย์ (ไม่รวมหุ้น IPO) ที่ทำสถิติราคาสูงสุดตั้งแต่เข้าจดทะเบียน (All Time High) โดยส่วนใหญ่เป็นหุ้น mai และหุ้นขนาดเล็กในหมวดอาหารและเครื่องดื่ม อสังหาริมทรัพย์ การแพทย์ และสื่อและสิ่งพิมพ์
การซื้อขายและราคาหุ้นที่เพิ่มขึ้นสูง โดยเฉพาะในหุ้นขนาดเล็ก ทำให้สัดส่วนราคาต่อกำไร (P/E) สูงขึ้นตาม การกระจายตัว P/E ของหุ้นกลุ่ม NonSET 100 และ mai โดยส่วนใหญ่เพิ่มขึ้นไปอยู่ที่ระดับเกิน 15 เท่า จากช่วงสิ้นปี 2554 ที่อยู่ประมาณ 10 เท่า “เงินลงทุนไหลเข้าสู่หุ้นขนาดเล็กทั้งที่มีและไม่มีพื้นฐานรองรับ หุ้นที่มีพื้นฐานรองรับ นักลงทุนต้องประเมินมูลค่ากิจการและเปรียบเทียบกับค่า P/E ที่สูงขึ้น พร้อมวิเคราะห์ว่าราคาหุ้นเต็มมูลค่าแล้วหรือยัง และคุ้มกับการลงทุนหรือไม่ สำหรับหุ้นที่ไม่มีพื้นฐานรองรับหรือหุ้นเก็งกำไร นักลงทุนต้องตัดสินใจลงทุนอย่างรอบคอบ ซึ่งในช่วงปี 2555 ที่ผ่านมา สังเกตเห็นว่ามีหุ้นของบริษัทจดทะเบียนหลายแห่งที่ยังมีผลประกอบการขาดทุน แต่กลับมีการซื้อขายและราคาหุ้นเพิ่มขึ้นมากกว่า 100%” ชนิตร กล่าวทิ้งท้าย
สำหรับสัปดาห์แรกของการซื้อขายปี 2556 ดัชนีหุ้นตลาดหลักทรัพย์ (SET) และ mai เพิ่มขึ้นต่อเนื่องจากปี 2555 (SET เพิ่มขึ้น 1.78% และ mai เพิ่มขึ้น 1.35%) มูลค่าการซื้อขายเฉลี่ยต่อวันของ SET อยู่ที่ 45,746 ล้านบาท (สูงสุดรอบ 9 ปี) และ mai 1,664 ล้านบาท (สูงสุดตั้งแต่จัดตั้ง) โดยหุ้น SET 50 มีสัดส่วนการซื้อขาย 51.35% ของยอดรวม กลุ่ม SET 51100 24.06% กลุ่ม NonSET 100 21.07% และ mai 3.52%